મુખ્યમંત્રી શ્રી ફડનવીસ અને સમિતિના સભ્યોને તરત જ ધ્યાનમાં આવ્યું કે જેને કિસાન આંદોલન કહીને ચલાવવામાં આવ્યું છે તે તો વાસ્તવમાં ‘ભૂમિહીન’ વનવાસીઓનું ‘આંદોલન’ છે એટલે કે કિસાન આંદોલનો જે કારણોને લઈને ચાલે છે તેવું એક પણ કારણ અહીં લાગુ પડતું ન હતું. આથી અરાજકતાના સમર્થકોનું જૂઠાણું ભાજપની સરકારે પકડી પાડ્યું. અહીં કોંગ્રેસ-એનસીપી વામપંથી સહિતના બધા જ પક્ષોની રાજકીય ચાલની હવા નીકળી ગઈ. કેમ કે કિસાનોની લોન માફીની માંગણીનો સ્વીકાર તો ભાજપ પ્રેરિત સરકારે ગત વર્ષે જ કરી દીધો હતો અને આ ‘કથિત’ આંદોલનમાં કિસાનોને લગતી એક પણ માંગણી તો હતી જ નહીં !! છતાં પણ મીડિયાએ આ ‘વામપંથી આંદોલનને કિસાન’ આંદોલન એવું નામ આપ્યું તે રાજકીય ષડયંત્ર જ ગણી શકાય.